HU Az Európai Unió Hivatalos Lapja L 208/1

A BIZOTTSÁG 812/2011/EU RENDELETE

(2011. augusztus 10.)

a 396/2005/EK európai parlamenti és tanácsi rendelet III. mellékletének az egyes termékekben vagy azok felületén a dimetomorfra, a fluopikolidra, a mandipropamidra, a metrafenonra, a nikotinra és a spirotetramátra megengedett szermaradék-határérték (MRL) tekintetében történő módosításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdése a) pontjára,

mivel:

(1) A 396/2005/EK rendelet III. mellékletének A. része szermaradék-határértékeket határoz meg a dimetomorfra, a fluopikolidra, a mandipropamidra, a metrafenonra, a nikotinra és a spirotetramátra.

(2) Mandipropamid hatóanyagot tartalmazó növényvédő szer komlóhoz való használatának a növényvédő szerek forgalomba hozataláról szóló, 1991. július 15-i 91/414/EGK tanácsi irányelv (2) szerinti engedélyeztetési eljárása keretében kérelmet nyújtottak be a 396/2005/EK rendelet 6. cikkének (1) bekezdése alapján az érvényes szermaradék-határérték módosítására.

(3) A dimetomorfot illetően hasonló kérelem érkezett eperhez és galambbegysalátához való használat tekintetében. A fluopikolidot illetően hasonló kérelem érkezett hagymához, paradicsomhoz, tökhöz (ehető héjú), virágjukért termesztett káposztafélékhez, fejes káposztához, karalábéhoz, salátához és póréhagymához való használat tekintetében.

(4) A 396/2005/EK rendelet 6. cikkének (2) és (4) bekezdése alapján kérelem érkezett a metrafenonnak borszőlőhöz és csemegeszőlőhöz való használata iránt. Az Egyesült Államokban engedélyezett a metrafenon használata borszőlőhöz és csemegeszőlőhöz, aminek következtében a szermaradék mennyisége túllépi a 396/2005/EK rendelet III. mellékletében előírt szermaradék-határértéket. Ezt a határértéket ezért meg kell növelni, hogy a borszőlő és a csemegeszőlő importját ne gátolják kereskedelmi akadályok. A kereskedelmi akadályok megszüntetése összhangban van az Európai Közösség és az Amerikai Egyesült Államok között a borkereskedelemről szóló megállapodásnak (3) a megállapodás 1. cikkében megfogalmazott célkitűzéseivel.

(5) A 396/2005/EK rendelet 8. cikkének megfelelően az érintett tagállamok kiértékelték a kérelmeket, és az értékelő jelentéseket megküldték a Bizottságnak.

(6) A nikotint illetően élelmiszer-ipari szereplők arról tájékoztatták a Bizottságot, hogy a teában, gyógynövényteákban, fűszerekben, csipkebogyóban és friss fűszernövényekben lévő nikotin nagyobb szermaradék-mennyiségeket eredményez, mint a rendeletben a szermaradék-határértékre alapértékként meghatározott 0,01 mg/kg.

(7) Az Európai Élelmiszerbiztonsági Hatóság (a továbbiakban: a Hatóság) a dimetomorf, a fluopikolid, a mandipropamid és a metrafenon esetében megvizsgálta a kérelmeket és az értékelő jelentéseket, különösen a fogyasztókra – és adott esetben az állatokra – jelentett kockázatokat, és indokolással ellátott szakvéleményt (4) adott ki a javasolt szermaradék-határértékekről. A nikotin esetében a Hatóság megvizsgálta a rendelkezésre álló megfigyelési adatokat és indokolással ellátott szakvéleményt (5) adott ki az érintett termékekben lévő nikotinra vonatkozó ideiglenes szermaradék-határértékek meghatározásáról. A Hatóság a szakvéleményeket megküldte a Bizottságnak és a tagállamoknak, és közzétette őket.

(8) A Hatóság az indokolással ellátott szakvéleményekben megállapította, hogy a kérelmezők az összes adatszolgáltatási előírást teljesítették, és hogy a szermaradék-határértékek kért módosításai 27 specifikus európai fogyasztói csoport fogyasztói expozíciójának vizsgálata alapján a fogyasztói biztonság szempontjából elfogadhatók. A Hatóság figyelembe vette az anyagok toxikológiai tulajdonságairól szóló legújabb információkat. Sem az említett anyagokat esetleg tartalmazó összes élelmiszer fogyasztása miatt az ezen anyagokból eredő élethosszig tartó expozíció, sem az adott termények nagymértékű fogyasztása miatti rövid távú expozíció esetén nem merült fel a megengedhető napi bevitel (ADI) vagy az akut referenciadózis (ARfD) túllépésének kockázata.

(9) A hagymához, paradicsomhoz, tökhöz (ehető héjú), virágjukért termesztett káposztafélékhez, fejes káposztához és kelbimbóhoz használt fluopikolidot illetően a Hatóság megállapította, hogy a szermaradék-határértékek meghatározása már megtörtént, a jelenleg engedélyezett felhasználásoknak megfelelő értékekként.

(10) A Hatóság indokolással ellátott szakvéleményei alapján és figyelembe véve a tárgyra vonatkozó tényezőket a szermaradék-határértékek javasolt módosításai megfelelnek a 396/2005/EK rendelet 14. cikkének (2) bekezdésében foglalt előírásoknak.

(11) A spirotetramátot illetően a Codex Alimentarius Bizottság Codex-határértékeket (CXL) fogadott el (6). Ezeket a Codex-határértékeket szermaradék-határértékként fel kell venni a 396/2005/EK rendeletbe, kivéve azokat a CXL-eket, amelyek nem biztonságosak valamely európai fogyasztói csoportra nézve és amelyek esetében az Unió fenntartást jelentett be a Codex Alimentarius Bizottságnál.

(12) A 396/2005/EK rendeletet ezért a fentieknek megfelelően módosítani kell.

(13) Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket.

ELFOGADTA EZT A RENDELETET:

1. cikk

A 396/2005/EK rendelet III. melléklete e rendelet mellékletének megfelelően módosul.

2. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2011. augusztus 10-én. a Bizottság részéről az elnök José Manuel BARROSO

(1) HL L 70., 2005.3.16., 1. o.

(2) HL L 230., 1991.8.19., 1. o.

(3) HL L 87., 2006.3.24., 2. o.

(4) Az EFSA tudományos jelentéseit lásd: http://www.efsa.europa.eu. Az EFSA növényvédőszer-csoportjának (PRAPeR) indokolással ellátott szakvéleménye a dimetomorfra érvényben lévő szermaradék-határérték módosításáról (Reasoned opinion of EFSA prepared by the Pesticides Unit (PRAPeR) on the modification of existing MRL for dimethomorph). EFSA Journal 2010;9(1):1978 [29 oldal]. Az EFSA növényvédőszer-csoportjának (PRAPeR) indokolással ellátott szakvéleménye a fluopikolidra érvényben lévő szermaradék-határérték módosításáról (Reasoned opinion of EFSA prepared by the Pesticides Unit (PRAPeR) on the modification of existing MRL for fluopicolide). EFSA Journal 2011;9(1):1977 [39 oldal]. Az EFSA növényvédőszer-csoportjának (PRAPeR) indokolással ellátott szakvéleménye a mandipropamidra érvényben lévő szermaradék-határérték módosításáról (Reasoned opinion of EFSA prepared by the Pesticides Unit (PRAPeR) on the modification of the current MRL for mandipropamid). EFSA Journal 2011;9(2):2013 [22 oldal]. Az EFSA növényvédőszer-csoportjának (PRAPeR) indokolással ellátott szakvéleménye a metrafenonra érvényben lévő szermaradék-határérték módosításáról (Reasoned opinion of EFSA prepared by the Pesticides Unit (PRAPeR) on the modification of existing MRL for metrafenone). EFSA Journal 2011;9(1):1979 [23 oldal].

(5) Az EFSA növényvédőszer-csoportjának (PRAPeR) indokolással ellátott szakvéleménye a teában, gyógynövényteákban, fűszerekben, csipkebogyóban és friss fűszernövényekben lévő nikotinra vonatkozó ideiglenes szermaradék-határérték meghatározásáról (Reasoned opinion of EFSA prepared by the Pesticides Unit (PRAPeR) on the setting of temporary MRLs for nicotine in tea, herbal infusions, spices, rose hips and fresh herbs). EFSA Journal 2011;9(3):2098 [50 oldal].

(6) Codex Alimentarius Bizottság: ALINORM 09/32/24, III. függelék. http://www.codexalimentarius.net/web/index_en.jsp